Long Sleeves

"Long Sleeves" (בעברית: "שרוולים ארוכים") הוא סינגל שהוקלט על ידי הזמרת-יוצרת האמריקאית גרייסי אברמס. השיר יצא לאור ב-20 במאי 2020, על ידי חברת התקליטים אינטרסקופ רקורדס, כסינגל השלישי מתוך מיני-אלבום הבכורה של אברמס, Minor. השיר נכתב על ידי אברמס ובלייק סלטקין, והופק על ידי סלטקין.

 רקע 
לאחר יציאתו של השיר, אברמס שיתפה בחשבון הטוויטר שלה על הרצון לכתוב את שיר זה:

 ניתוח מוזיקלי 
אורך השיר 3 דקות ו-41 שניות, הוא השיר הארוך ביותר מתוך מיני-האלבום (Minor).

"Long Sleeves" הוא שיר אקוסטי, המלווה בגיטרות שתוארו כ"חלומיות" וכלי מיתר, מה שנותן לו הרגשה אינטימית שמביאה לקדמת הבמה את השירה העדינה של אברמס. בעוד שהשיר מתחיל בעדינות גם בנגינה וגם בשירתה של אברמס, הוא גדל ומתחזק במהלך בפזמון ש"נשטף על השומע עם הרגשה מספקת". השיר מציג גם הכרה של אברמס ברגשותיה, וגם נוסטלגיה, שני דברים שנשכחים רוב הפעמים בשירי פרידה.

"Long Sleeves" מבטא את המאבק בין החלטות שנובעות מרגש ומהלב, לבין החלטות שנובעות מהראש. אברמס סיפרה שהשורה "Cause I can’t love you even if I want to, got a lot to work through" ("אני לא יכולה לאהוב אותך, אפילו אם אני רוצה, יש הרבה דברים שאני צריכה להתגבר עליהם") נבעה מכך שמאז שהייתה קטנה, אמה אמרה לה ש"את לא יכולה לאהוב אדם אחר לפני שאת אוהבת את עצמך". אברמס עוד סיפרה שקשה לה לעשות זאת מכיוון שהיא, כמו שאר האנשים, "משתנה כל הזמן". היא סיפרה שלדעתה השיר עוסק ב"להיות סובלני כלפי עצמך יותר מלאהוב את עצמך בדרך שאנשים מצפים כשהם שומעים את המשפט הזה". אברמס הרחיבה ואמרה שהיא חושבת שהיא סובלנית כלפי עצמה, אך יש המון דברים שהיא חסרת ביטחון לגביהם. היא אמרה שהיא חושבת שעל הנייר, זה נראה שהיא לא מראה לעצמה אהבה כל הזמן, אבל היא מנסה ליצור מקום שייתן לה להיות קרובה יותר לזה.

בנוסף, בשיר אברמס מספרת על כך שבן זוגה היה טוב לכל האנשים סביבם, חוץ מאליה ("you’re good to everyone / all of them but me") מה שיכול לסמל שני דברים, הראשון הוא חוזר לרעיון של החלטות שנובעות מהראש, אולי אברמס מדמיינת את הכל כדי לתת לה סיבות לעזוב, והשני, מחזק את הניתוק שלה מהסביבה והחברה, בכך שאנשים מתייחסים אליה אחרת. 

 הופעות חיות 
אברמס ביצעה את "Long Sleeves" בהופעה ב-10 באוקטובר 2024, במהלך סיבוב ההופעות שלה, The Secret Of Us Tour, בהופעה בפורטלנד, מיין, שבארצות הברית.

 ביקורות 
במגזין When The Horn Blows השיר תואר כשיר שמרגיש מטריד ולא נעים אך גם מרגיע באותו הזמן, ובגלל ולמרות כל זה, הוא יפה בצורה יוצאת דופן. המגזין בחר בשורות "If you hear me leaving in the morning, could you please pretend that it was only wind" ("אם אתה שומע אותי עוזבת בבוקר, בבקשה תעמיד פנים שזו הייתה רק רוח"), "Cause I can’t love you even if I want to, got a lot to work through, you don’t know where I’ve been. It’s been a long time coming" ("כי אני לא יכולה לאהוב אותך, אפילו אם אני רוצה, יש הרבה דברים שאני צריכה להתגבר עליהם, אתה לא יודע איפה הייתי, זה נבנה כבר הרבה זמן") כשורות המשמעותיות ביותר בשיר.

מגזין NME אמר ש-"Long Sleeves" נשכח ונבלע בין שאר שירי מיני-האלבום Minor. המגזין Study Breaks השווה בין "Long Sleeves" לבין השיר "Friend", הפותח את מיני-האלבום, כאשר הוא אמר ש-"Friend" נגע ברגש מסוים על שברון לב, "Long Sleeves" היה מעורפל יותר מבחינת המשמעות שלו, מה שגרם לכך שקשה להבין ולהתחבר לשיר. לעומת זאת, האתר The Oakland Post טען ש-"Long Sleeves" הוא השיר הטוב ביותר במיני-אלבום והשיר הטוב ביותר של אברמס עד נקודה זו.

 הערות שוליים 

קטגוריה:שירי גרייסי אברמס
קטגוריה:שירי 2020
קטגוריה:שירים באנגלית
קטגוריה:סינגלים מ-2020